## Lisa 1

## Tehniline kirjeldus

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS1 | Sotsiaalkaitse infosüsteemi vana rakendus  |
| SKAIS2 | Sotsiaalkaitse infosüsteemi uus rakendus (hõlmab Ametnikurakendust ja Iseteenindust) |
| EBS | Majandustarkvara Oracle E-Business Suite |

## Ülevaade

SKA kasutab äriliste ülesannete täitmiseks sotsiaalkaitse infosüsteemi, mis koosneb SKAIS1, EBS ja SKAIS2 rakendustest. SKAIS2s on kasutusel elatisabiteenus, puude raskusastme tuvastamine, sotsiaaltoetuse teenus, perehüvitiste teenused ja abivahendite teenus ning pensionite väljamaksed. Sotsiaalkindlustusameti teenuste kasutajate jaoks on arendatud Sotsiaalkindlustusameti iseteenindus, kus kasutaja saab enda jaoks vajalikke toiminguid teha lihtsalt ja kiirelt. Iseteeninduses kuvatakse isikule maksete teostamise ja isikuandmetega seotud infot, perehüvitiste teenuseid ja abivahendite teenust. SKAISis olevate teenuste finantsarvestuse, raamatupidamiskannete ja väljamaksete teostamiseks on SKAIS2 integreeritud EBS majandustarkvaraga. Loodud SKAIS2 süsteem tekitab igakuiselt suurel hulgal korduvaid hooldusjuhtumeid ning süsteemi stabiilsus, jõudlus ja kasutajamugavus ei vasta kasutajate ootustele.

Hetkel kasutab SKA maksete tegemiseks ja finantsaruandluseks kahte lahendust: SKAIS2/eBS ning SKAIS1 Fin-UI.

Et tagada optimaalsed protsessid, efektiivsus, kasutajamugavus ning vähendada tegevusriski on vajalik SKAIS1 Fin-UI-st üle tuua:

* 8 hüvitiseliiki, sealhulgas:
	+ Täiendava kogumispensioni (KOPS) maksed ja deklaratsioon
	+ Lisapuhkepäevade väljamaksed
	+ Olümpiavõitja toetus
	+ Tagasipöörduja toetus
	+ Kuriteoohvri hüvitis
	+ Represseeritu toetus
	+ REHA (rehabilitatsiooni teenus) sõidukulude kompenseerimine
	+ Lapsehooldustasu
* pensioni (jm, hüvitiste/toetuste) välja maksmata kohustuste (pärijate ootel) migratsioon eBS/SKAIS2 või nende kohustuste "Riigi tuludesse kandmine"

Täiendavat kogumispensionit määratakse SKAIS2’s ja väljamaksete info kantakse üle SKAIS1’te. Antud lahendus oli vajalik, et SKAIs1 pealt deklareeritavad andmed oleksid ühtselt koos

Lisapuhkepäevade väljamaksed– hüvitis määratakse SKAIS1’s, kuid menetlus algab eesti.ee keskkonnas

Kuriteoohvri hüvitise puhul toimub lisaks hüvitise määramisele ka regressiarvestus ja sissenõuded võlgnikult.

Lapsehooldustasu määratakse SKAIS1’s, hüvitiseliigiga väljamaksete teostamine lõppeb 31.08.2024

## Lepingu eesmärk

Lepingu eesmärgiks on SKAIS1 Fin-UI kasutajaliidese sulgemine ja sellega seotud funktsionaalsuse üle toomine SKAIS2-e.

Alates 01.10.2024 on kogu maksete ja finantsaruandlusega seotud funktsionaalsus SKAIS1-st üle toodud SKAIS2-e.

## Tellitavad tööd

Lepinguga tellitakse järgmised tööd:

|  |  |
| --- | --- |
| Oodatud tulem/funktsionaalsus | Täpsustus |
| Arhitektuuriline vaade | * SKAIS1-st üle toodud hüvitiseliikide lõikes välja toodud SKAIS2 mõjutatud moodulid
* Arhitektuuri joonis kooskõlastatud TEHIKu arhitektiga
 |
| Olümpiavõitja toetus SKAIS2-s, universaalmenetlus | * Uue hüvitiseliigi loomine SKAIS2
* Hüvitise määramine SKAIS2 vastavalt ärilisele vajadusele (analüüsitakse hüvitise liikide lõikes)
* Arvestus SKAIS2 ja finantsandmete edastamine eBS-u
* Hüvitise failist laadimise võimalus hüvitiseliikide puhul kui saajaid on rohkem kui 100
 |
| Tagasipöörduja toetus SKAIS2-s, universaalmenetlus |
| Kuriteoohvri hüvitis SKAIS2-s |
| REHA sõidukuld SKAIS2-s |
| Represseeritu toetus SKAIS2-s |
| REHA (rehabilitatsiooniteenusega seotud kulude kompenseerimine) sõidukulud SKAIS2-s, universaalmenetlus |
| Lapsehooldustasu lahendus SKAIS2-s ebaõnnestunud makseteks | * Hüvitis lõppeb 31.08.2024
* SKAIS2 lahendus tagasiulatuvate maksete teostamiseks pärast 31.08.2024
 |
| Lisapuhkepäevad SKAIS2-s | * Lisapuhkepäevadega seotud maksed ja arvestus SKAIS2-s
* Hüvitiseliigid SKAIS2-s
 |
| KOPS (täiendava kohustusliku kogumispensioni maksed) SKAIS2-s | * Hetkel kogutakse ESD deklaratsiooni jaoks andmed SKAIS2-s, deklaratsioon koostatakse SKAIS1-s
* SKAIS2 olemasolevale deklaratsioonile on vajalik juurde liita alusandmed õigete Maksuameti liikidega, et oleks võimalik koostada üks deklaratsioon SKAIS2-s
 |
| Pensioni välja maksmata kohustused migreeritud SKAIS-2 | * Vastavalt analüüsile SKAIS2 arendused seoses finantskannetega eBS-u
 |

Tööd tuleb üle anda hiljemalt **30.11.2024**

## Tööde loetelu tekib eelnevalt kokkulepitud *backlog*i alusel ja hallatakse *jira*s:

* + 1. Eelanalüüsi suunatud ülesanded (analüüsi *task*), mille tulemusel valmivad mahuhinnangutega kasutajalood (*story*’d) ja tehnilised eeldustööd (*technical* *task*id);
		2. Arendusse suunatud kasutajalood (story’d) ja tehnilised eeldustööd (*technical taskid*) *backlog* staatuses vastavalt tööde järjekorrale (*rank*).
		3. Muud ülesanded (toetavate ja ettevalmistavate tööde *task*id), mis on vajalikud arendustöö tõrgeteta toimimise tagamiseks.

## Tööprotsess ja tulemid

Järgnevalt täpsustatakse Täitjaga sõlmitud raamlepingus (nr 3-9/3443-1) kirjeldatud tingimusi tööprotsessi, dokumenteerimise, töökorralduse, testimise ja mittefunktsionaalsete nõuete osas.

## Tööprotsess

* + 1. Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
		2. Tööraamistik peab võimaldama süsteemset ülevaadet iga kokkulepitud töö saavutustest;
		3. Tööraamistik peab võimaldama arendusmeeskonna tulemuslikkuse (kasvu) jälgimist ajas;
		4. Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
		5. Täpsem protsess lepitakse kokku tööde käigus.

## Dokumentatsioon

Vastavalt alapunktis 4 kirjeldatud skoobile tuleb töö käigus luua ja täiendada SKAIS2 dokumentatsiooni, milleks on minimaalselt:

* + 1. Funktsionaalsuse ja äriprotsesside kirjeldused kokkulepitud kujul (nt BPMN standard, diagrammid ja kirjeldused Confluence’is) koos ärireeglitega, mida peab olema hiljem võimalik täiendada järgnevates etappides lisanduva funktsionaalsuse alusel ning siduda tervikliku protsessi- ja ärireeglite kirjeldusega.
		2. Tehniline dokumentatsioon (nt paigaldusjuhendid, Confluence keskkonnas).
		3. Andmemudel.

Dokumentatsiooni täpsed liigid ja sisu formaat lepitakse kokku tööde käigus.

## Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

* + 1. **Tööde üleandmine**

Arendustööde lähtekoodi tarne toimub pideva integreerimise (*continuous integration*) teel. Tööde järjekord, üleandmise aeg ja UAT tagasiside andmise aeg lepitakse kokku tööde käigus taasesitamist võimaldavas vormis (Tellija ja Täitja poolt).

Töö üleandmisel kontrollib Tellija üle töö nõuetekohasuse ning annab vajadusel tähtaja töö parandamiseks.

Täitja teab, et tellija võib igat üle antud funktsionaalsust paigaldada toodangusse ning täitja peab tagama, et lõplikult valmimata funktsiooni protsessid on võimalik toodangust välja lülitada (*feature flags*). Funktsioonide sisse-välja lülitamise võimekus lepitakse Tellija ja Täitja vahel kokku tööde käigus.

## Nõuded automaattestimisele

Automaattestimise nõuete täitmisel tuleb lähtuda nõuetest, mis asuvad *Confluence* keskkonnas: <https://wiki.sm.ee/pages/viewpage.action?pageId=72518077> .

Testidega kaetakse serveripoolne ja kasutajaliidese kood. Kaetavuse kontrolliks ja raporteerimiseks seatakse Tellija koodihoidla keskkonnas (Gitlab) üles pideva integratsiooni töövoog, mis seadistatakse koos toimima SonarQube koodi ja testide kaetavuse analüsaatoriga.

Automaattestid peavad üle antavas lähtekoodis *continuous-integration*’i töövoo edukalt läbima. Samuti peab Täitja hoolt kandma, et varasemalt loodud testid jäävad töö lõpetamisel edukalt läbitavateks. Nõuete muutumisel peab Täitja viima testid vastavusse uute nõuetega või need eemaldama, kui selliseid nõudeid enam ei eksisteeri.

## Koormustestimised

* + 1. Iseteenindus peab toetama paralleelset minimaalselt 200 päringut (siinkohal on oodatav arendajapoolne hinnang, kas see on piisav päringute maht, vajadusel tõsta arvu).
		2. API teenustele ning keskmine päringu teenindamise aeg ei tohi olla suurem kui 2 sekundit.

### Nõude täitmise kontrolliks tuleb luua koormustestid. Koormustestide tegemine lepitakse Tellija Täitja poolt kokku tööde käigus.

### Nõudest eraldi tuleb vaadelda staatiliste failide allalaadimist – need tuleb http serveris puhverdada.

## Mittefunktsionaalsed nõuded

Mittefunktsionaalsete nõuete täitmisel tuleb lähtuda järgnevast:

* + 1. Uue funktsionaalsuse loomisel tuleb lähtuda raamlepingus (nr 3-9/3443-1) ja selle lisades kirjeldatud nõuetest.
		2. Täpsemad mittefunktsionaalsed nõuded, millest lähtuda, asuvad Confluence keskkonnas: [Mittefunktsionaalsed nõuded arendustele](https://wiki.sm.ee/pages/viewpage.action?pageId=3834694)

## Tulemid

Valminud tööde tulemid antakse üle **mitte hiljem kui 30.11.2024** üleandmise-vastuvõtmise aktiga, tööde tulemid peavad sisaldama:

* + 1. Viiteid dokumentatsioonile Confluence’is;
		2. Viited tehtud töödele (Jira piletitena);
		3. Viiteid koodile GitLabis.

## Tööde teostamise tähtaeg

Kõikide eelnevalt kirjeldatud tööde üleandmise (so Jira piletid "Ready for AT" ja toodangu keskkonda paigaldatav kvaliteetne lähtekood) lõpptähtaeg on **30.11.2024.** Tööde üleandmisele järgneb tellija poolne tööde testimine mõistliku aja jooksul ja vajadusel täitja poolne paranduste tegemine üle antud töödes, kui testimise käigus ilmneb, et tööd ei ole lõpptähtajaks teostatud nõuetekohasel.